CELEX: 32018R1209
Language: sl
Date: 2018-08-27 00:00:00
Title: Izvedbena uredba Komisije (EU) 2018/1209 z dne 27. avgusta 2018 o uvrstitvi določenega blaga v kombinirano nomenklaturo

30.8.2018   
               
               
                  SL
               
               
                  Uradni list Evropske unije
               
               
                  L 220/7
               
            
         IZVEDBENA UREDBA KOMISIJE (EU) 2018/1209
         z dne 27. avgusta 2018
         o uvrstitvi določenega blaga v kombinirano nomenklaturo
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
         ob upoštevanju naslednjega:
         
                     (1)
                  
                  
                     Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
                  
               
                     (2)
                  
                  
                     Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
                  
               
                     (3)
                  
                  
                     Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
                  
               
                     (4)
                  
                  
                     Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
                  
               
                     (5)
                  
                  
                     Ukrepi iz te uredbe so v skladu z mnenjem Odbora za carinski zakonik –
                  
               SPREJELA NASLEDNJO UREDBO:
         
            Člen 1
            Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
         
         
            Člen 2
            V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
         
         
            Člen 3
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 27. avgusta 2018
            
               
                  Za Komisijo
               
               
                  V imenu predsednika
               
               Stephen QUEST
               
                  Generalni direktor
               
               
                  Generalni direktorat za obdavčenje in carinsko unijo
               
            
         
         
            (1)  UL L 269, 10.10.2013, str. 1.
         
            (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
      
         
            PRILOGA
            
                        Poimenovanje blaga
                     
                     
                        Uvrstitev
                        (oznaka KN)
                     
                     
                        Razlogi
                     
                  
                        (1)
                     
                     
                        (2)
                     
                     
                        (3)
                     
                  
                        Obutev (t. i. „plesni čevlji“), ki pokriva stopalo, ne pa tudi meč, z odprtim prednjikom.
                        Obutev je narejena iz enega kosa tekstilnega materiala, ki je sešit skupaj na podplatu in opetniku ter ima tekstilno podlogo. Na podplat sta prišita dva kosa usnja; eden na blazinici in eden na peti.
                        Na sprednji strani je tekstilni del podplata nabran, da se doseže okrogla oblika za prste.
                        Tekstilni del podplata med obema usnjenima kosoma je nabran z elastičnim trakom, ki je prišit na notranji strani obutve. Namen tega je, da se med plesom zadrgne del podplata med peto in prsti.
                        Na podplatu sta na notranji strani nad usnjenima deloma prišita dva kosa iz penaste mase, prekrita s tekstilnim materialom, ki sta za spoznanje večja kot usnjena kosa, vendar manjša od površine podplata, ki se med nošenjem obutve dotika tal.
                        Odprtino pri obutvi je mogoče zadrgniti z elastično vrvico.
                        Pri gležnju sta prišita dva elastična trakova za pričvrstitev obutve na stopalo.
                        Med nošenjem (z obema stopaloma na tleh) je del obutve, ki ne pokriva strani in zgornjega dela stopala in ki je v stiku s tlemi, sestavljen iz približno 33 % usnja in približno 67 % tekstilnega materiala.
                        Glej slike (*1).
                     
                     
                        6405 20 99 
                     
                     
                        Uvrstitev opredeljujejo splošni pravili 1 in 6 za razlago kombinirane nomenklature, opomba 4 k poglavju 64 ter besedilo oznak KN 6405 , 6405 20  in 6405 20 99 .
                        Izdelek ni izključen iz poglavja 64 v skladu z opombo 1(b) k poglavju 64, saj ima na zunanjem delu podplata prišite dele. Poleg tega je sprednji del nabran v relativno trd okrogel podplat za prste.
                        Ker je iz materiala zgornjega dela oblikovan tudi del podplata, se zaradi razlikovanja zgornjega dela in podplata šteje, da je podplat del obutve, ki ne pokriva strani in zgornjega dela stopala (glej tudi opredelitev zgornjega dela v pojasnjevalnih opombah harmoniziranega sistema k poglavju 64, Splošno, (D)).
                        Zunanji podplat je narejen iz tekstilnega materiala, saj je med nošenjem obutve največji del stopala, ki ima stik s tlemi (z obema stopaloma na tleh), iz tega materiala v smislu opombe 4 k poglavju 64 (glej tudi pojasnjevalne opombe harmoniziranega sistema k poglavju 64, Splošno, (C)).
                        Izdelek se zato uvršča pod oznako KN 6405 20 99  kot druga obutev z zgornjim delom in zunanjim podplatom iz tekstilnega materiala.
                     
                  
               (*1)  Slike so zgolj informativne.